
V A B I L O


Športno društvo slepih in slabovidnih vabi, da se udeležite odprtega turnirja ŠDSS v govorečem pikadu v Celju; ŠDSS Celje Open 2026, ki se bo začel v soboto, 24. 10. 2026 ob 8.30 uri in se zaključil okrog 18.00 ure. Potekal bo v prostorih Medobčinskega društva slepih in slabovidnih Celje, Mariborska cesta 210C, 3211 Škofja vas.
ŠDSS dogodek organizira v sodelovanju z MDSS Celje in Združenjem prijateljev slepih Slovenije.

Tekmovanje bo izvedeno v skladu z relevantnimi pravili ZDSSS za govoreči pikado, po določilih tega razpisa ter v skladu z odločitvami tekmovalne komisije.
Tekmovanje bo predvidoma potekalo v kategorijah posamezno (B1, B2, B3, odprta kategorija), vendar pa si organizator glede na okoliščine (število udeležencev…) pridržuje pravico do spremembe / združevanja / odpovedi kategorij. Najboljši trije v vsaki kategoriji bodo prejeli pokale oz. medalje. Podeljene bodo tudi nagrade v absolutni konkurenci, tekmovanje pa bo posvečeno Dušanu Kondi.
Tekmovalni sistem bo določen glede na pogoje in število udeležencev.

Na turnirju lahko nastopijo vsi, ki so pravočasno in pravilno prijavljeni. Edini pogoj je uporaba zatemnjenih smučarskih očal (kategorija B1). Pravilna prijava vsebuje izpolnjen prijavni obrazec in plačano prijavnino pred začetkom turnirja oz. v dogovoru z organizatorjem.

Udeležba na tekmovanju je za člane ŠDSS s poravnano članarino brezplačna, za nečlane pa prijavnina znaša 10 € in vključuje stroške organizacije oz. administrativne stroške, stroške nagrad ter kosilo. Drugi stroški npr. potni stroški, stroški spremljevalca, pijača, so v režiji posameznika, niso všteti v prijavnino in so strošek tekmovalca oz. spremljevalca.

V kolikor še niste član ŠDSS in bi to želeli postati, nam to sporočite ob prijavi.
[bookmark: _heading=h.30j0zll]S članstvom pridobite tudi ugodnosti na drugih dogodkih ŠDSS.

Članarino in prijavnino morajo udeleženci po prejetem računu plačati na TRR Športnega
društva slepih in slabovidnih pred začetkom tekmovanja oz. po dogovoru z organizatorjem.

Na tekmovanje se lahko prijavite tako, da izpolnite prijavni obrazec na povezavi:
https://forms.gle/3hqdLeR4kmwd8oNb6

Prijavni obrazec, skupaj z vabilom in morebitnimi dodatnimi informacijami, je dostopen tudi na: https://sdss-sl.org/sdss-celje-open-2026/ 

Prijave za udeležbo je potrebno oddati najkasneje do četrtka, 15. 10. 2026.


Nepopolnih in prepoznih prijav organizator ne bo upošteval.

V primeru, da se prijavljeni tekmovalec tekmovanja ne more udeležiti, in tega ne sporoči organizatorju pred začetkom tekmovanja, mu bo organizator zaračunal celotne stroške prijavnine.
Prav tako bo organizator tekmovalcu zaračunal celotne stroške prijavnine v primeru, da se tekmovalec tekmovanja udeleži in ga predčasno zapusti.


Tudi spremljevalec se mora na dogodek prijaviti in v prijavnem obrazcu opozoriti, da je samo spremljevalec in ne tekmovalec.

V primeru, da ima udeleženec psa vodiča, mora na to opozoriti v prijavnem obrazcu.

Za kakršnekoli dodatne informacije nas lahko kontaktirate na:

e-mail: info@sdss-sl.org

ali na:

telefon: 051 428 201 (Denis Repa)

Razglasitev rezultatov in podelitev bo izvedena neposredno po zaključku tekmovanja.
Rezultati bodo objavljeni na spletni strani (https://sdss-sl.org ) in družabnih omrežjih ŠDSS.

Udeležba na tekmovanju je na lastno odgovornost.

Udeleženec s prisotnostjo daje ŠDSS soglasje za ustvarjanje, obdelavo in objavo foto, video in avdio materiala z dogodka.

V upanju, da se tekmovanja udeležite, vas lepo pozdravljamo in vas hkrati prosimo, da kljub roku pohitite s prijavami.

